**Referat – Eliteudvalgsmøde**

**Sted:** Vejle Center Hotel, Willy Sørensens Plads 3, 7100 Vejle

**Dato:** Lørdag d. 10. august 2019 fra kl. 10.00 – 19.00

**Deltagere:** Even Falk Magnussen, Peter Lund Andersen, Ole Brynaa Solkær, Mads Baulund, Svenn Folkmann, Jonas Schmidt Christensen og Michael Møllgaard Nielsen

**Afbud:** -

**Dagsorden:**

1. Godkendelse og opfølgning på referat – bilag 1
   * Dagsorden godkendt.
2. PL 2020

* Orientering – bilag 2
  + Gennemgang af status på udvalgte områder i samarbejdet med DIF: flytransport, fragt, ”High Performance” (eksperter, indkvartering udenfor PL-by etc.) m.m.
* Kvalifikation 2020 – bilag 3
* Udtagelsesprocedure og -krav godkendt i DIF og PD-bestyrelse, p.t. 12 idrætsgrene.

1. Organisationsudvikling
   * Organisering af eliteidrætter – orientering - bilag 4
     + Orientering og drøftelser omkring ny organisering.
     + Hvordan sikrer vi overlevering af kompetencer ved specialisering.
     + Gennemgang af Eliteudvalget for konsulenter ved næste konsulentmøde
     + Vigtigt med mentor-effekt – både overfor børn og forældre.
     + Stærke faglige kompetencer i idrætterne er vigtige – både for rekruttering og det elitære.
     + Stort potentiale ved specialskolerne.
   * Udviklingsidrætter – drøftelse - udkast til disciplinanalyse samt nuværende retningslinjer for indplacering af udviklingsidrætter – bilag 5 og 6
     + Fungerer fint med dokumentet der eksisterer. Ikke nødvendigt med omfattende disciplinanalyse.
2. Eliteidrætter

* Eliteidrætter – gennemgang og status
  + Der blev orienteret om mesterskabsdeltagelse – og aftalt at bruttolandsholdsoversigt eftersendes sammen med referat.
* Aktivitetsplaner – bilag 7
* Aktivitetsplaner for de enkelte idrætter blev gennemgået i forbindelse med mesterskabsdeltagelse.

1. Team Danmark
   * Status og nye tiltag – orientering

* Elitestab har et ønske om at inddrage landstrænere med flere i endnu større grad i udarbejdelse af masterplan – og vil derfor bruge den kommende udgave af PSA trænernetværk den 25. september til dette
  + Forskning og eliteidrætten – orientering
    - Peter Koch orienterede omkring SDU-samarbejde og Novo Nordisk bevilling til Team Danmark.
    - Parasport Danmark skal definere to store forskningsprojekter til SDU – det ene vil være inden for det naturvidenskabelige område omkring proteser, det andet inden for det humanistisk-samfundsvidenskabelige omkring rekruttering.
    - Der arbejdes på at blive implementeret i Bjarne Ibsens forskning forbundet til bevilling fra Nordea Fonden til projektet ”Danmark i bevægelse”.

1. Aktiv repræsentation

* Aktiv repræsentant i Eliteudvalget – se bilag 6
  + Man bør overveje om man også skal have en trænerrepræsentant.
  + Kan være problematisk at en aktiv atlet er med under den lukkede dagsorden, men det anses ikke som et afgørende problem.
  + En model kunne også være at en aktivrepræsentant sad med som observatør.
  + Enighed om at atleter bør have ret til at repræsenteres.
  + Det blev påpeget, at der ikke nødvendigvis er et kompetencematch mellem aktivrepræsentanten, og det som skal bruges i Eliteudvalget. Derfor kan en løsning også være 5 + 1 og ikke 4 + 1.
* Orientering om arbejdet i DIF aktivkomite
  + Mads orienterede omkring arbejdet i DIF aktivkomite. Der arbejdes lige nu med antidoping og det næste punkt bliver atleters sundhed.
  + Aktivkomiteen kan bede om eksperthjælp. Forslag om at få tilknyttet sekretær/konsulent.
* Orientering om IPC aktivkomite (ny strategi, deltagelse i IPC aktivmøder m.m.)
  + Mads orienterede omkring punkter i IPC’s atletstrategi og telefonmøde med IPC aktivkomite, herunder bekymringer omkring RUSADA.
  + Til november er der IPC Athletes Forum, der afholdes hvert andet år (første gang afholdt i 2017). Ser ud til at de store emner bliver klassifikation og mental sundhed.
  + Forslag til andet emne: Problematik omkring klassifikation under mesterskaber.

1. Eventuelt

* Næste møde
  + Næste møde bliver efter styregruppemøde med Team Danmark den 30. oktober. Peter kan ikke mellem 26. oktober til 23. november.